CELEX: 32013D0769
Language: sk
Date: 2013-12-11 00:00:00
Title: 2013/769/EÚ: Vykonávacie rozhodnutie Komisie z  11. decembra 2013 , ktorým sa zamieta žiadosť Maďarska zaviesť osobitné opatrenie mechanizmu rýchlej reakcie odchyľujúce sa od článku 193 smernice Rady 2006/112/ES o spoločnom systéme dane z pridanej hodnoty [oznámené pod číslom C(2013) 9007]

18.12.2013   
            
            
               SK
            
            
               Úradný vestník Európskej únie
            
            
               L 341/68
            
         VYKONÁVACIE ROZHODNUTIE KOMISIE
   z 11. decembra 2013,
   ktorým sa zamieta žiadosť Maďarska zaviesť osobitné opatrenie mechanizmu rýchlej reakcie odchyľujúce sa od článku 193 smernice Rady 2006/112/ES o spoločnom systéme dane z pridanej hodnoty
   [oznámené pod číslom C(2013) 9007]
   (Iba maďarské znenie je autentické)
   (2013/769/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2006/112/ES z 28. novembra 2006 o spoločnom systéme dane z pridanej hodnoty (1), a najmä na jej článok 199b,
   keďže:
   
               (1)
            
            
               Maďarsko požiadalo oznámením, ktoré Komisia zaevidovala 27. novembra 2013, o povolenie zaviesť osobitné opatrenie mechanizmu rýchlej reakcie odchyľujúce sa od článku 193 smernice 2006/112/ES.
            
         
               (2)
            
            
               Podľa uvedeného oznámenia sa dostalo do pozornosti vnútroštátnych orgánov, že sa viacerí obchodníci dopustili daňových únikov, pretože príslušným správcom dane nezaplatili DPH.
            
         
               (3)
            
            
               Požadované opatrenie pozostáva z určenia zdaniteľnej osoby, ktorej sa dodáva tovar (v tomto prípade cukor) a ktorá je povinná zaplatiť DPH namiesto dodávateľa.
            
         
               (4)
            
            
               Komisia 4. decembra 2013 oznámila členským štátom, že má všetky informácie potrebné na posúdenie žiadosti.
            
         
               (5)
            
            
               Na základe podrobných číselných údajov o podvodoch v tomto odvetví, ktoré poskytlo Maďarsko, sa zdá jednoznačné, že podvody v tomto odvetví boli rozsiahle už v rokoch 2011 a 2012.
            
         
               (6)
            
            
               Z tohto dôvodu bolo stanovené, že zistené podvody nie sú neočakávané v zmysle článku 199b smernice 2006/112/ES.
            
         
               (7)
            
            
               Požadovaná odchýlka by sa preto nemala udeliť,
            
         PRIJALA TOTO ROZHODNUTIE:
   Článok 1
   Maďarsko nesmie zaviesť osobitné opatrenie mechanizmu rýchlej reakcie odchyľujúce sa od článku 193 smernice 2006/112/ES.
   Článok 2
   Toto rozhodnutie je určené Maďarsku.
   
      V Bruseli 11. decembra 2013
      
         
            Za Komisiu
         
         Algirdas ŠEMETA
         
            člen Komisie
         
      
   
   
      (1)  Ú. v. EÚ L 347, 11.12.2006, s. 1.